CELEX: 32001R1004
Language: hr
Date: 2001-05-22 00:00:00
Title: Uredba Komisije (EZ) br. 1004/2001 od 22. svibnja 2001. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               179
            
         32001R1004
   
               L 140/8
            
            
               SLUŽBENI LIST EUROPSKE UNIJE
            
            
               22.05.2001.
            
         
      UREDBA KOMISIJE (EZ) br. 1004/2001
   od 22. svibnja 2001.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EZ) br. 2559/2000 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 2700/2000 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s odredbama ove Uredbe, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. svibnja 2001.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 293, 22.11.2000., str. 1.
   
      (3)  SL L 302, 19.10.1992., str. 1.
   
      (4)  SL L 311, 12.12.2000., str. 17.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Modularna linearna kamera s video izlazom za jedan kanal.
               Strujni krugovi u kameri sastoje se od diferencijalnih linijskih pokretača i prijemnika, kontrole vremena, linearnog senzora CCD za sliku, obnavljanja izmjenične struje, spajanja video signala, pojačala izlaznog signala i odbojnika (buffering).
               Kamera je namijenjena za ugrađivanje u elektro-optičke sustave za mjerenje i kontrolu.
               Vidjeti fotografiju (1).
            
            
               8525 30 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2.(a) uz poglavlje 90. i tekstom oznaka KN 8525, 8525 30 i 8525 30 90.
               Kamera se izuzima iz poglavlja 90., jer se radi o proizvodu koji se može razvrstati pod odgovarajući tarifni broj poglavlja 85.
            
         
               Plazma ekran u boji s dijagonalnom duljinom ekrana od 105,6 cm (ukupne dimenzije 103,5 (Š) × 64 (V) × 15 (D) cm) s konfiguracijom piksela od 852 × 480 i dva interna zvučnika.
               Uređaj ima sljedeća sučelja:
               
                           —
                        
                        
                           konektori za tri video ulaza (kompozitni video signal),
                        
                     
                           —
                        
                        
                           konektor za jedan ulaz podataka (VGA-SVGA),
                        
                     
                           —
                        
                        
                           konektor za jedan audio ulaz,
                        
                     
                           —
                        
                        
                           konektor za kontrolu.
                        
                     Različita sučelja omogućavaju da monitor pokazuje u boji podatke koje dobiva iz naprava za automatsku obradu podataka i iz mirne ili slike u pokretu iz video rekordera ili reprodukcijske naprave, DVD čitača, video kamere i dr.
               Isporučuje se sa sljedećom opremom:
               
                           —
                        
                        
                           držači kabela, žica za napajanje, daljinski upravljač (na dvije baterije) i priručnik za korisnike;
                        
                     
            
               8528 21 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 6. uz poglavlje 85. i tekstom oznaka KN 8528, 8528 21, 8528 21 90, kao i oznakama KN 8524 i 8524 91 00.
               Proizvod se ne može razvrstati pod podbroj 8471 60 jer može reproducirati sliku u boji od kompozitnog video signala (vidjeti Napomene s objašnjenjem Harmoniziranog sustava uz tarifni broj 8471, točku I.D(1)).
               Također, proizvod se ne može razvrstati pod tarifni broj 8531 jer njegova funkcija nije da proizvodi vizualne oznake u svrhu signaliziranja (vidjeti Napomene s objašnjenjem Harmoniziranog sustava uz tarifni broj 8531, točku (D)).
            
         
               — instalacijske diskete
            
            
               8524 91 00
            
            
                
            
         
      
   
      (1)  Slike su isključivo ilustrativne prirode.